**STOLNOTENISKI KLUB „BUZET“**

II. istarske brigade 18, 52420 Buzet

stkbuzet@gmail.com

Buzet, 14.01.2022.

**IZVJEŠĆE RADA STK BUZET ZA 2021. GODINU**

**1. NATJECANJA**

U sezoni 2020/21 i dosadašnji dio sezone 2021/22 sustav natjecanja na Županijskoj lizi je bio korektan i dobro vođen, te IO STSIŽ predlaže da se bez promjena nastavi i u 2022. godini. U 2021. godini su održana sva predviđena natjecanja uključena u sustav natjecanja sukladno STSIŽ. U natjecanja je uključeno i sudjelovanje klubova iz drugih država radi mogućeg budućeg povezivanja i korištenja sredstava europskih fondova za prekograničnu suradnju.

Ciljevi krovne županijske udruge bili su i naši. Uključeni su mladi sportaši i djeca u natjecanja tokom godine te su organizirane brojne stolnoteniske manifestacije u Buzetu.

**2. ŽUPANIJSKA SENIORSKA LIGA**

U sezoni 2020/21 županijska liga igrala se prema kalendaru natjecanja, s klubovima koji ispunjavaju uvjete propisane Pravilnikom. U sezoni 2020/21 nastupalo je 6 klubova, a sustav natjecanja omogućio je da se s minimalnim troškovima dobije dobra kvaliteta natjecanja. STK Buzet i dalje je nastupao u Županijskoj ligi kao jedan od 6 klubova i zauzeo 2. mjesto dok ove sezone 2021/22 trenutno drži 4. mjesto.

**3. STRUČNO USAVRŠAVANJE SUDACA I NADZORNIKA**

Provela se nadogradnja osposobljavanja sudaca i licenciranje u 2020. godini. Izvršni odbor STK Buzet odabrao je člana Darija Škrinjara za prisustvovanje nadogradnje tečaju i licenciranju. Sufinanciranje nadogradnje licenciranja se izvršilo putem STSIŽ.

**4. SPORTSKE MANIFESTACIJE**

U 2021. godini organizirale su se razne mnogobrojne manifestacije i to:

Proljetni turnir Buzeštine,

Ljetna liga Buzeštine,

Dan sporta Grada Buzeta – Buzet sport active 2021,

Otvoreni turnir – „Subotina 2021“,

Zimski turnir Buzeštine,

Organizirani su i turniri za djecu s područja Grada Buzeta.

Sudjelovalo se i na raznim turnirima unutar istarske županije s mnogobrojnim uspjesima.

**5. SUFINANCIRANJE U NABAVI OPREME**

U sklopu mogućnosti Grada Buzeta te vlastitog financiranja, nabavila se nova i dodatna oprema koja je omogućila kvalitetnije održavanje treninga i turnira.

Stolni tenis i zdravi način života je približen djeci i ostalim građanima.

Financijski plan kluba predviđa prihode i potrošnju sredstava u skladu sa predviđenim očekivanjima, a kao i predhodne godine program će se realizirati prema raspoloživim sredstvima.

Hvala svima koji su sve aktivnosti vezane uz STK Buzet financijski potpomagali. Zahvala ide i cjelokupnoj instituciji Grada Buzeta koji je prepoznao u nama sportski klub vrijedan financijske potpore koji reklamira Buzet kao Grad sporta i koji daje Buzetu jednu konstantnu i stabilnu sportsku ponudu sa sve većom kvalitetom igre iz godine u godinu što potvrđuju i rezultati igrača kluba.

 Predsjednik STK Buzet

Filip Krančić